armvectores/hy_wikipedia_2023 huggingface dataset:
Ուիլյամ Էգլսթոն

Ուիլյամ Էգլսթոն (անգլ.՝ William Eggleston, հուլիսի 27, 1939(1939-07-27)[…], Մեմֆիս, Թենեսի, ԱՄՆ), ժամանակակից ամերիկացի լուսանկարիչ, գունավոր գեղարվեստական լուսանկարների հիմնադիր, վավերագրական լուսանկարչության ներկայացուցիչներից մեկը։


== Կյանք և գործունեություն ==
Ուիլյամ Էգլսթոնը ծնվել է Ամերիկայի հյուսիսում հարուստ պլանտատորի ընտանիքում։ Լուսանկարել սկսել է 10 տարեկան հասակից։ Կրթությունը ստացել է Վանդերբիլթի և Միսսիսիպի նահանգի համալսարանում։ Արդեն այս տարիներին իր ամբողջ ժամանակը նվիրել է լուսանկարչությանը։ 1950-ական թվականների վերջում, որպես լուսանկարիչ, աշխատել է հյուսիսային նահանգներում և ԱՄՆ-ի մայրաքաղաք  Վաշինգտոնում։ 1959 թվականին հաճախել է լուսանկարիչներ Անրի Կարտիե Բրեսոն, Ռոբերտ Ֆրանկի, Ուոկեր Էվանսի ցուցահանդեսներին, որոնց ստեղծագործությունները մեծ ազդեցություն է ունեցել երիտասարդ լուսանկարչի վրա։
Ու․ Էգլսթոնը տեղափոխվելով Նյու Յորք ծանոթացել է հայտնի լուսանկարիչներ՝ Դիանա Արբուսի և Գարի Վինոգրանդի, իսկ 1971 թվականին Ջոն Ժարկովսկու հետ։ 1976 թվականին Ժարկովսկին լինելով Նյու Յորքի ժամանակակից արվեստի թանգարանի հոգաբարձու, օգնել է Էգլսթոնին կազմակերպել «Photographics by William Egglestone» սեփական նկարների ցուցահանդեսը, որը նրան հայտնի դարձրեց։ Չնայած այն հանգամանքին, որ հանդիպեց պրոֆեսիոնալ քննդատության, այն կարևոր իրադարձություն էր ժամանակակից լուսանկարչության զարգացման գործում, քանի որ առաջին անգամ ներկայացվեց գունավոր գեղարվեստական լուսանկարչությունը։ 1976 թվականից Ու․ Էգլսթոնը կրում է «Գունավոր լուսանկարչության հայր» պատվավոր կոչումը։ Միաժամանակ այդ ցուցահանդեսին զուգընթաց հրատարակեց «Wiiliam Egglestone Guide» ալբոմը։ Ու․ Էգլսթոնի ուսանողների թվում կան ժամանակակից լուսանկարչության և կինոյի այնպիսի գործիչներ, ինչպիսիք են Անդրեաս Գուրսկին, Սոֆյա Կոպպոլան, Դեյվիդ Լինչը և Յուրգեն Թելլերը։
1970-ական թվականների վերջից մինչև 1980-ական թվականների սկիզբը ճամփորդել է աշխարհով մեկ և լուսանկարել է Չինաստանում, Իսպանիայում, Հարավային Աֆրիկայում, Քենիայում, Անգլիայում, Յամայկայում։ 1983 թվականին տուրիստական հրատարակության համար ստեղծեց Գրեյսլենդի լուսանկարների ալբոմը։ Վարպետը իր ամենակարևոր աշխատանքը համարում է «William Egglstone Guide», որը հրատարակել է 1976 թվականին։   
Ու․ Էգլսթոնը լուսանկարչության ոլորտում հանդիսանում է ազգային և միջազգային բազմաթիվ մրցանակների դափնեկիր։ Նրա աշխատանքները պահվում են աշխարհի ամենամեծ թանգարանների հավաքածուներում։


== Ընտրված ցուցահանդեսներ ==
1975 - Carpenter Center for the Visual Arts, Հարվարդի համալսարան, Քեմբրիջ (ԱՄՆ)
1976 - Ժամանակակից արվեստի թանգարան, Նյու Յորք
1983 - Վիկտորիայի և Ալբերտի թանգարան, Լոնդոն
1989 - Նոր Օռլեան արվեստի թանգարան
2003 - Լյուդվիգ թանգարան, Քյոլն
2004 - Սան Ֆրանցիսկոյի ժամանակակից արվեստի թանգարան
2008 - Ամերիկյան արվեստի Ուիթնի թանգարան
2009 - Արվեստի տուն, Մյունխեն։


== Ծանոթագրություններ ==
Խոջափունար

Խոջափունար, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էլիսոն Գուդման

Էլիսոն Գուդման (անգլ.՝ Alison Goodman; օգոստոսի 18, 1966(1966-08-18), Մելբուռն, Ավստրալիա), ավստրալիացի գրող։ Երեխաների համար վեպերի հեղինակ։ Ավստրալիական հեղինակավոր  Աուրելիս (գրողների համար  ազգային երկու մրցանակներից մեկը, որը աշխատում է ֆանտաստիկայի և ֆենտեզի ժանրում) մրցանակի եռակի հաղթող։


== Կենսագրություն ==
Էլիսոն Գուդմանը ծնվել է 1966 թվականի օգոստոսի 18-ին Մելբուռնում։ Մելբուռնի համալսարանը ավարտել է արվեստի մագիստրոսի կոչումով։ Նրա առաջին վեպը եղել է «Շների աստղերը երգում են բլյուզ»-ը (անգլ.՝ Singing the Dogstar Blues), հրատարակվել է 1998 թվականին Ավստրալիայում՝ «Պատանիների համար լավագույն վեպ» անվանակարգում արժանանալով Աուրելիս մրցանակին։ 2007 թվականի հունիսին բանաստեղծուհու «Նապաստակի սպանությունը» քրեական թրիլլերը հրատարակվել է ԱՄՆ-ում և առաջադրվել «Դևիթ» մրցանակի։
2008 թվականի կեսերին Ավստրալիայում և Մեծ Բրիտանիայում հրատարակվել է բանաստեղծուհու առաջին ֆանտաստիկ «Իմաստնության երկու մարգարիտ» երկերգությունը և նույն թվականի դեկտեմբերի վերջերին ԱՄՆ-ում մեկ ուրիշ վերնագրով՝ «Էոն։ Վերածնված վիշապի աչք»։ Արդյունքում այդ գիրքը թարգմանվել է տասնմեկ լեզուներով, ընդգրկվել է 2010 թվականի ընթերցողների միջազգային ասոցիացիայի ընթերցանության ցանկում և  «Լավագույն ֆանտաստիկ վեպ» անվանակարգում արժանացել է Աուրելիս մրցանակի։


== Ստեղծագործություններ ==
«One Last Zoom at the Buzz Bar» (1994)
«Dead Spyders» (1997)
«Singing the Dogstar Blues» (1998)
«The Real Thing» (2006)
«Killing the Rabbit»(2007)
«The Two Pearls of Wisdom» (2008)
«Eona » (2011)
«A New Kind of Death » (2012)
«The Dark Days Club: A Lady Helen Novel» (2016)


== Մրցանակներ ==
Աուրելիս մրցանակի արժանացած գրքեր․

2017՝ «Վեպ դեռահասների համար» անվանակարգում՝ Lady Helen and the Dark Days Pact (2016)
2008՝ ֆենտեզի վեպ անվանակարգում՝ Eon (2008)
1998՝ Վեպ դեռահասների համար անվանակարգում՝ Singing the Dogstar Blues (1998)


== Ծանոթագրություններ ==


== Արտաքին հղումներ ==
Официальный сайт Элисон Гудман (անգլ.)
Ուխտաձոր (Էրզրումի գավառ)

Ուխտաձոր, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 20 կմ հյուսիս-արևմուտք, Իգդաձոր գետի ափին։
Հանդիսանում էր ամառանոցավայր։


== Անվան ստուգաբանություն ==
Անվանումը նշանակում էր ուղտի ձոր կամ ուխտի ձոր։


== Կլիմա ==
Գյուղն ուներ զով և առողջարար կլիմա։


== Պատմություն ==
Հայ բնակչությունը կոտորվել են1915 թվականի Մեծ եղեռնի ժամանակ։ Ողջ մնացածները տարագրվել են օտար երկրներ։


== Բնակչություն ==
1878 թվականին ուներ 347 բնակիչ, որից 292-ը հայեր։ XIX դարի վերջին ուներ 60 տուն հայ և 30 տուն թուրք բնակիչ։


== Տնտեսություն ==
Բնակչության հիմնական զբաղմունքը հողագործությունն ու արհեստներն էին։


== Պատմամշակութային կառույցներ ==
Ուխտաձորի մոտակայքում կար Խաչի Լույս մատուռը և Ս. Հարություն ուխտատեղին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բռաբերդ

Բռաբերդ, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքից 28 կմ արևելք։


== Պատմություն ==
Հայ բնակիչների մեծ մասը սրի է քաշվել 1918 թվականի Մեծ եղեռնի ժամանակ։


== Բնակչություն ==
Մեծ եղեռնի նախօրեին ուներ 120 տուն՝ 960 զուտ հայ բնակչություն։


== Տնտեսություն ==
Բնակչության հիմնական զբաղմունքը այգեգործություն, երկրագործությունն ու անասնապահությունն էր։


== Պատմամշակութային կառույցներ ==
Բռաբերդն ուներ Ս. Թորոս անունով հայկական եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լիետադես

Լիետադես (ֆր.՝ Lieutadès), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 213 մարդ, բնակչության խտությունը` 5.34 մարդ/կմ²։ Բնակավայրը զբաղեցնում է 39.91 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 110 կմ հարավ, Օրիյակ քաղաքից` 38 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 46։ Ակտիվության ցուցանիշը կազմում է 64,3 %։ 83 աշխատունակ մարդկանցից աշխատել է 78 անձ (45 տղամարդ և 33 կին)։ Գործազուրկ են եղել 5 անձ (3 տղամարդ և 2 կին)։ 46 անաշխատունակներից 6-ը եղել են աշակերտներ կամ ուսանողներ, 30-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանավազ

Անվան այլ կիրառումների համար տե՛ս՝ Մանավազ (այլ կիրառումներ)Մանավազ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ելյուգա (Երգայի վտակ)

Ելյուգա (ռուս.՝ Елюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Երգա գետի վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026732
Հիդրոլոգիական ուսումնասիրությունների կոդը -  103002673
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պայծառ Ֆասուլաճյան

Պայծառ Ֆասուլաճյան, (Պայծառ Երեմիայի Փափազյան, 1845, Ստամբուլ, Օսմանյան կայսրություն - հուլիսի 17, 1920(1920-07-17), Ստամբուլ, Օսմանյան կայսրություն), դերասանուհի, Թովմաս Ֆասուլաճյանի կինը և զուգընկերը։


== Կենսագրություն ==
Բեմական գործունեությունը սկսել է 1861 թվականին, Վասպուրական թատրոնում։ Ամուսնու՝ Թովմաս Ֆասուլաճյանի հետ շրջագայել է Օսմանյան կայսրությունում, Կովկասում, 1872-1877 թվականներին խաղացել է Վարդովյան թատրոնում։
1880-ական թվականներին Վարդիթեր Ֆելեկյանի և Գ. Աբրահամյանի հետ՝ Թիֆլիսում, Երևանում, Բաքվում, Աստրախանում, 1890-1900-ական թվականներին Տիգրան Գալեմճյանի հետ՝ Բուլղարիայում, ։
«Միջնորդ կինը» պիեսի հեղինակն է։


== Դերեր ==
Սանդուխտ՝ Թերզյանի «Սանդուխտ կույս»
Լուկրեցիա՝ Հյուգոյի «Լուկրեցիա Բորջա»
Ժակլին, էլիզ՝ Մոլիերի «Ակամա բժիշկ», «Ագահը»
Շուշան, Էփեմիա՝ Գաբրիել Սունդուկյանի «Պեպո»


== Ծանոթագրություններ ==
Յոթ սարից այն կողմ

Յոթ սարից այն կողմ, 1980 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Հայ շինարարների փոքրիկ մի խումբ փող վաստակելու նպատակով հեռավոր Սիբիր է մեկնում։ Տեղացիների և Հայաստանից եկած «խոպանչիների» միջև բավական բարդ փոխհարաբերություններ են ստեղծվում։


== Գլխավոր դերերում ==
Ալյոնա – Տատյանա Բոժոկ
Սուրիկ – Արա Մանուկյան
Հովսեփ – Սոս Սարգսյան
Մաթոս – Խորեն Աբրահամյան


=== Դերերում ===
Ռազմիկ Արոյան, Արտյուշա Գյոդակյան, Գ. Նավոյան, Ս. Սարգսյան, Ռ. Սարոյան, Ա. Գորյաչև, Լ. Դանիլինա, Պ. Կոլբասին, Լ. Մակարովա, Վ. Պոժիդաև, Ա. Պոտապով, Զ. Սլավինա։


== Նկարահանող խումբ ==
Սցենարի հեղինակ` Ա. Աղաբաբով, Երվանդ Գրիգորյանց
Բեմադրող ռեժիսոր` Ա. Աղաբաբով
Բեմադրող օպերատոր` Գ. Ավագյան
Բեմադրող նկարիչ` Հ. Կարապետյան, Անատոլի Բուրդո
Կոմպոզիտոր` Տիգրան Մանսուրյան
Հնչյունային օպերատոր` Կ. Կուրդիյան
Ռեժիսոր` Էդ. Մարտիրոսյան, Ջ. Մարտիրոսյան
Օպերատոր` Կ. Այվազյան
Զգեստների նկարիչ` Գ. Իսայան
Նկարիչ- դիմ.` Ա. Աղաջանյան
Ռեժիսորի ասիստենտ` Ա. Օհանյան, Հ. Բաղդասարյան
Օպերատորի ասիստենտ` Ս. Տիշկեւիչ
Մոնտաժ` Լ. Երյոմենկո
Խմբագիր` Ն. Օհանյան
Տնօրեն` Հ. Ոպյան, Դ. Վարժապետյան


== Ծանոթագրություններ ==


== Արտաքին հղումներ ==
Յոթ սարից այն կողմ, (1980)
Տրազագիս

Տրազագիս (իտալերեն՝ Trasaghis), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2427 մարդ 2008 թվականի մարդահամարի տվյալների, բնակչության խտություն՝ 32 մարդ/կմ²։ Զբաղեցնում է 77 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 984070
Էլեկտրոնային փոստ։ segretario.trasaghis@eell.regione.fvg.it
Պաշտոնական կայք։ http://www.comune.trasaghis.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ատնյաշ

Ատնյաշ (ռուս.՝ Атняш, բաշկիրերեն՝ Әтнәш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 597 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիգալովո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԺիգալովոԺիգալովո (ռուս.՝ Жигалово), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուղացիական հարց

Գյուղացիական հարց, սոցիալիստական հեղափոխության, պրոլետարիատի դիկտատուրայի, սոցիալիզմի ու կոմունիզմի կառուցման մարքսլենինյան ուսմունքի մաս։ Մարքսը և Էնգելսը նշել էին, որ բանվոր դասակարգը կարող է «կատարել իր համաշխարհային պատմական առաքելությունը, կործանել շահագործողական կարգերը և հին աշխարհի փլատակների վրա կառուցել նորը միայն գյուղացիության ակտիվ աջակցությամբ, նրա հետ սերտորեն դաշնակցած»։ 
Վլադիմիր Լենինը մեծ կարևորություն է տվել գյուղացիության հետ բանվոր դասակարգի դաշինքին։ Երկրորդ ստրատեգիական լոզունգով, որն է՝ «կենսագործել բանվոր դասակարգի դաշինքը չքավոր գյուղացիբորժուազիայի դեմ քաղաքում ու գյուղում», «հասնել պրոլետարիատի դիկտատուրայի նվաճմանն ու ամրապնդմանը», Լենինը կուսակցությանը փորձել է ուղղորդել դեպի սոցիալիստական հեղափոխություն։ 
1918 թվականի նոյեմբերին Լենինը հռչակել է գյուղացիական հարցում կուսակցության երրորդ ռազմավարական լոզունգը․ «Կարողանալ համաձայնության գալ միջակ գյուղացու հետ՝ ոչ մի րոպե չհրաժարվելով կուլակի դեմ պայքարելուց և ամուր հետվելով միայն չքավորության վրա․․․» ։
.mv

.mv Մալդիվների վերին մակարդակի ազգային դոմենն է։


== Արտաքին հղումներ ==
IANA .mv whois տեղեկություն
Կոլոդա (գետ)

Կոլոդա (ռուս.՝ Колода), գետ Ռուսաստանում, հոսում է Կարելական ինքնավար հանրապետությունում և Պուդոժսկի շրջանում։ Գետաբերանը տեղակայված է Վոդլա գետի ձախ ափին՝ 103 կմ հեռավորության վրա։ Գետի երկարությունը 112 կմ է, ավազանի տարածքը 1330 կմ2։

Գետաբերանից 17 կմ հեռավորության վրա, աջ ափին թափվում է գետ՝ Ստորին Կոնդանզյա։
Գետաբերանից 54 կմ հեռավորության վրա, աջ ափին թափվում է գետ՝ Վիկսենգա։
Գետաբերանից 64 կմ հեռավորության վրա, ձախ ափին թափվում է գետ՝ Պալանգա։
Գետաբերանից 74 կմ հեռավորության վրա, աջ ափին թափվում է գետ՝ Կալմա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016708
Հիդրոլոգիական ուսումնասիրությունների կոդը - 102001670
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆիլոշենկա

Ֆիլոշենկա (ռուս.՝ Филошенка), գյուղ Ռուսաստանի Նովոսիբիրսկի մարզի Վենգերովսկի շրջանի կազմում։
Բնակչությունը 1996 թվականին գրանցված տվյալներով կազմում էր 409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավադրություն

Դավադրություն, իշխանությունը զավթելու կամ պետության կառավարման հիմքերի դեմ ուղղված որևէ այլ հանցագործություն կատարելու համատեղ գաղտնի համաձայնություն։ Օրենքով հետապնդվում է որպես հայրենիքի դավաճանություն։ Դավադրությունը ավարտված հանցագործություն է նրա վերաբերյալ համաձայնություն կայացնելու պահից՝ անկախ հետևանքներից։
Լոիս Համիլտոն

Լոիս Համիլտոն (անգլ.՝ Lois Hamilton, հոկտեմբերի 14, 1952(1952-10-14) կամ հոկտեմբերի 14, 1943(1943-10-14), Ֆիլադելֆիա, Փենսիլվանիա, ԱՄՆ - դեկտեմբերի 23, 1999(1999-12-23), Ռիո դե Ժանեյրո, Բրազիլիա), ամերիկացի դերասանուհի, մոդել, նկարչուհի, քանդակագործ, գրող, օդաչու։


== Կենսագրություն ==
Սովորել է Ֆլորենցիայի համալսարանում, որտեղ ստացել է հոգեբանի և նկարչի որակավորում, այնուհետև ուսումը շարունակել է Ֆլորիդա քաղաքի Թեմփլի համալսարանում։


=== Կարիրա ===
1970-ական թվականների սկզբին նա իր գործունեությունը սկսել է գովազդի բնագավառում․ աշխատել է «Ford Models» մոդելային գործակալությունում և որպես ֆոտոմոդել լուսանկարվել «Cosmopolitan», «Fortune», «Mademoiselle», «Vogue Italia», «Prevue», «Neue Revue Illustrierte», «Newsweek», «Paris Match», «Hello», «Redbook», «Ladies' Home Journal», «Glamour», «Time» և այլ ամսագրերի համար։ Լոիսը աշխատել է նաև գովազդային ընկերությունների հետ և նկարանահանվել ավելի քան 150 գովազդում։
1972 թվականի սկզբին նա տեղափոխվել է Հոլիվուդ, որտեղ սկսել է նկարահանվել ֆիլմերում։ 1972 թվականին Լոիսը առաջին անգամ նկարահանվել է ֆիլմում, որտեղ նա մարմնավորել է ոչ հայտնի դեր՝ սրճարանի աղջկա։ Վերջին ֆիլմը, որտեղ նկարահանվել նա եղել է «Բոբի գիշերային ելքը» ֆիլմը։ Այս ֆիլմում Լոիսը խաղացել է Բոբի խորթ մոր դերը։ Ֆիլմը վարձույթի է դուրս եկել Լոիսի մահից 5 տարի անց։ Ընդհանուր հաշվով նա նկարահանվել է 23 ֆիլմում։
Լոիսը եղել է պրոֆեսիոնալ օդաչու։ Ընդհանուր առմամբ նա ավելի քան 600 ժամ թռիչք է կատարել և ստացել բարձրագույն պիլոտաժի կոչում։ Համիլթոնը նաև փորձառու նկարիչ, քանդակագործ ու գրող էր։


=== Անձնական կյանք, ավտովթար, մահ ===
Լոիսը ամուսնացած է եղել Չարլզ Քնեպոմի հետ։
1999 թվականին Լուիսը ենթարկվել է ավտովթարի, ինչից հետո նրա ֆիզիկահոգեբանական վիճակը լուրջ վատթարացել է։ Նույն թվականի դեկտեմբերի 23-ին նա փակվել է Ռիո դե Ժանեյրոյի «Sheraton» հյուրանոցի իր համարում, ընդունել բարձր չափաբաժնի քնաբեր դեղեր, ինչն էլ հանգեցրել է մահվան։ Նա հուղարկավորվել է Բըրբանք քաղաքի «Valhalla Memorial Park Cemetery» գերեզմանատանը։


== Ծանոթագրություններ ==


== Արտաքին հղումներ ==
Լոիս Համիլտոն Internet Movie Database կայքում
Ռալեյ շրջան (Արևմտյան Վիրջինիա)

Ռալեյ շրջան (անգլ.՝ Raleigh County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 572 կմ² է, բնակչությունը՝ 78, 859 մարդ (2010 թ. տվյալներով)։ Շրջկենտրոնն է Բեքլի բնակավայրը։ Կազմավորվել է 1850 թ.։
Իսլամը Շոտլանդիայում

Իսլամը Շոտլանդիայում (անգլ.՝ Islam in Scotland), ներկայացված է 20-րդ դարի երկրորդ կեսում մի շարք, իսլամադավան երկրներից ներգաղթած էմիգրանտներով։ Շոտլանդիայում մուսուլմանները կազմում են բնակչության 0,9% (42 557), այդ թվում 30 հազար մարդ Գլազգոյում։ Մուսուլմանները երրորդ ոչ քրիստոնեական խոշոր խումբն են կազմում երկրում աթեիստներից և ագնոստիկներից հետո։


== Պատմություն ==
Առաջին մուսուլման ուսանողը Շոտլանդիայում Վազիր Բեգն էր Բոմբեյից (այժմ՝ Մումբայ)։ Նա նշված է որպես Էդինբուրգի համալսարանի բժշկական ֆակուլտետի ուսանող 1858-1859 թվականներ։ Գլազգոյում ապրանքի արտադրությունը և ծանրաբեռնված նավահանգիստը նշանակում էր, որ այնտեղ շատ լասկարներ (հնդիկ նավաստիներ) էին աշխատում։ Դանդին պետք է ջուտ ներմուծեր, հետևաբար բենգալացի նավաստիները նավահանգստում յուրահատուկ տեղ էին զբաղեցնում։ Ըստ Գլազգոյի նավաստիների տան գրառումների՝ 1903 թվականին, եկածների երրորդ մասը՝ 5500-ը մուսուլման լասկարներ էին։
Մուսուլմանների ներգաղթը Շոտլանդիա համեմատաբար վերջերս է կատարվել։ Շոտլանդիայի մուսուլմանների զգալի մասը սերում են այն ընտանիքներից, որոնք ներգաղթել են 20-րդ դարի վերջերվականին։ 2001 թիվականին Շոտլանդիայի մուսուլմանները կազմում էին բնակչության 0.9%-ը(42,557), որոնցից 30,000-ը Գլազգոյում էին։ 2011 թվականին մուսուլմանների քանակը հասավ 76,737, որը կազմում էր բնակչության 1.4%-ը։ Մուսուլմանները երրորդ ամենամեծ ոչ քրիստոնյա խումբն են աթեիստներից ու ագնոսթիկներից հետո։ Շոտլանդացի շատ մուսուլմաններ Հարավային Ասիայից են, հիմնականում՝ Պակիստանից։


== Մզկիթներ ==

Շոտլանդիայի 2 կարևոր մզկիթներն են Էդինբուրգի կենտրոնական մզկիթը, որը կառուցվել է 6 տարի և ծախսվել է £3.5մլն։ Մզկիթի գլխավոր սրահում տեղավորվում է մոտ 1000 մարդ։ Մյուս կարևոր մզկիթը Գլազգոյի կենտրոնական մզկիթն է։


== Ծանոթագրություններ ==


== Արտաքին հղումներ ==
Շոտլանդիայի մուսուլման խորհուրդը
Պրադինաս

Պրադինաս (ֆր.՝ Pradinas), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 367 մարդ, բնակչության խտությունը` 16.18 մարդ/կմ²։ Բնակավայրը զբաղեցնում է 22.68 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 207 աշխատունակ (15-64 տարեկան)  բնակիչ, որոնցից ակտիվ էին 154-ը, իսկ ոչ ակտիվները` 53։ Ակտիվության ցուցանիշը կազմում է 74,4 %։ 154 աշխատունակ մարդկանցից աշխատել է 146 անձ (82 տղամարդ և 64 կին)։ Գործազուրկ են եղել 8 անձ (6 տղամարդ և 2 կին)։ 53 անաշխատունակներից 12-ը եղել են աշակերտներ կամ ուսանողներ, 24-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ապարատ (այլ կիրառումներ)

Ապարատ (լատ.՝ apparātus–սարքավորում),

Տեխնիկական սարք, հարմարանք (օրինակ հեռախոսային ապարատ)։
Կառավարման կամ տնտեսության որևէ բնագավառ սպասարկող հիմնարկություն կամ մի շարք հիմնարկություններ։
Որևէ կազմակերպության աշխատողների համախումբ, հիմնարկության հաստիքային կազմ։
Գիտական աշխատությանը, երկերի ժողովածուին վերաբերող ծանոթագրություններ, տեղեկատուներ և այլ լրացուցիչ տեղեկություններ (գիտական ապարատ)։
Հետազոտման մեթոդ, եղանակ (մաթեմատիկական ապարատ)։
Chandelier

«Chandelier», ավստրալիացի երգչուհի-երգահան Սիայի երգն է։ Այն թողարկվել է 2014 թվականի մարտի 17-ին, որպես նրա «1000 Forms of Fear» կոչվող թվով վեցերորդ ստուդիական ալբոմի առաջին սինգլ։ Երգը գրվել է Սիա Ֆուրլերի և Ջեսսի Շատկինի կողմից, ով նաև երգի պրոդյուսերն է Գրեգ Կարստինի հետ միասին։
Երգը հիմնականում դրական արձագանքներ է ստացել երաժշտական քննադատների կողմից, որոնցից շատերը բարձր են գնահատել Սիայի վոկալը և նրա կատարած աշխատանքը երգի վրա։


== Երգի կառուցվածք ==
«Chandelier»-ը էլեկտրոփոփ ժանրի բալլադ է, որը նաև ներառում է տարրեր հիփ հոփ, էլեկտրոնիկա, R&B և ռեգգի ժանրերից։ Երգը պատմում է երեկույթներից և զվարճանքներից հոգնած մի աղջկա մասին։ Երգի կրկներգում Սիան երգում է․ «Ես կորորվեմ ջահից/Ես կապրեմ այնպես, կարծես վաղը գոյություն չունի, կարծես գոյություն չունի դա» ("I’m gonna swing from the chandelier, from the chandelier/ I’m gonna live like tomorrow doesn't exist, like it doesn't exist")։ Քննադատներից ոմանք երգի երաժշտական ոճը համեմատել են երգչուհի Ռիհաննայի երգերի հետ։


== Տեսահոլովակ ==
Երգի տեսահոլովակը, որի ռեժիսորներն են Սիան և Դանիել Էսկիլը, թողարկվել է 2014 թվականի մայիսի 6-ին։ Տեսահոլովակը MTV Video Music Awards 2014 մրցանակաբաշխությունում ստացել է «Լավագույն խորեոգրաֆիա» մրցանակը, ինչպես նաև առաջադրված է եղել «Տարվա տեսահոլովակ» անվանակարգում, սակայն չի հաղթել։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Գոտյե

Վաուտեր Դե Բաքեր (անգլ.` Wouter De Backer, մայիսի 21, 1980(1980-05-21), Բռյուգե), ավստրալիացի երգիչ և երաժիշտ-մուլտիինստրումենտալիստ։
2002 թվականից մելբուռնական The Basics խմբի անդամ է,որը ստեղծագործում է ինդի-փոփ ժանրում։ Գոտյեն ունի 3 ստուդիական ալբոմ։
2011 թվականին դուրս եկավ 3-րդ ստուդիական Making Mirrors ալբոմը,որի 2-րդ` «Somebody That I Used to Know» սինգլը զբաղեցրեց Ավսրալական հիթ-պարադի առաջին հորիզոնականը և ստացավ մրցանակ Ավստալական ձայնագրող ընկերությունների ասսոցիացիայից։ 2012 թվականի ապրիլին սինգլը զբաղեցրեց առաջին հորիզոնականը Billboard Hot 100 չարթերում։ Սինգլը ստացավ 2 Գրեմմի «Տարվա ձայնագրություն» և «Լավագույն փոփ-կատարում դուետով/խմբով»։


== Ստուդիական ալբոմները ==
Boardface (2003)
Like Drawing Blood (2006)
Making Mirrors (2011)


== Ծանոթագրություններ ==


== Արտաքին հղումներ ==
Պաշտոնական կայք
Եվգենի Միշուստին

Եվգենի Նիկոլաևիչ Միշուստին (փետրվարի 9 (22), 1901, Մոսկվա, Ռուսական կայսրություն - մայիսի 3, 1991(1991-05-03), Մոսկվա, ԽՍՀՄ), սովետական մանրէաբան։ ԽՍՀՄ ԳԱ ակադեմիկոս (1974 թ.), ՌՍՖՍՀ գիտությունների վաստակավոր գործիչ (1961 թ.)։
1924 թվականին ավարտել է Մոսկվայի Կ․ Տիմիրյազևի անվան գյուղատնտեսական ակադեմիան։ 1924-1931 թվականներին աշխատել է ՀԱՄ, ԳԳԱ ինստիտուտներում, 1939 թվականից՝ ԽՍՀՄ ԳԱ մանրէաբանության ինստիտուտի հողերի մանրէաբանության բաժնի վարիչ։ 1961 թվականից Մոսկվայի Կ․ Տիմիրյազևի անվան գյուղատնտական ակադեմիայի մանրէաբանության ամբիոնի վարիչ։ Աշխատանքները վերաբերում են հողերի մանրէաբանության, հողային միկրոֆլորայի տարածման, աշխարհագրական գոտիականության, մթնոլորտային ազոտի կենսբ․ ֆիքսման հարցերին։ Պետական մրցանակի դափնեկիր է (1951, 1970 թթ.)։
Պարգևատրվել է Լենինի 2 և Աշխատանքային կարմիր դրոշի շքանշաններով։


== Ծանոթագրություններ ==
Պոդոլ (գյուղ, Ախտիրկայի շրջան)

Անվան այլ կիրառումների համար տե՛ս՝ ՊոդոլՊոդոլ (ուկրաիներեն՝ Поділ), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պոդոլ գյուղում բնակվում էր 59 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Որդուար (այլ կիրառումներ)

Որդուար, կարող է վերաբերել՝

Որդուար - քաղաք ներկայիս Ադրբեջանական Հանրապետության կազմում
Որդուար - գետ Գողթն գավառում
Տալիզա

Տալիզա (ֆր.՝ Talizat), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 565 մարդ, բնակչության խտությունը` 15.02 մարդ/կմ²։ Բնակավայրը զբաղեցնում է 37.62 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 75 կմ հարավ, Օրիյակ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 367 աշխատունակ (15-64 տարեկան) բնակիչ, որոնցից ակտիվ էին 288-ը, իսկ ոչ ակտիվները` 79։ Ակտիվության ցուցանիշը կազմում է 78,5 %։ 288 աշխատունակ մարդկանցից աշխատել է 264 անձ (151 տղամարդ և 113 կին)։ Գործազուրկ են եղել 24 անձ (8 տղամարդ և 16 կին)։ 79 անաշխատունակներից 19-ը եղել են աշակերտներ կամ ուսանողներ, 41-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուշտիրյակովո

Կուշտիրյակովո (ռուս.՝ Куштиряково, բաշկիրերեն՝ Ҡуштирәк), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 394 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասատուրյան

Ասատուրյան, հայկական ազգանուն։


== Ազգանունը կրողներ ==
Աշոտ Ասատուրյան (1937-1999), խորեոգրաֆ, ռեժիսոր, լիբրետիստ։
Ասատուր Ասատուրյան (19-րդ դար-1915), թարգմանիչ։
Ավետիս Ասատուրյան (20-րդ դար), թղթակից։
Գարեգին Կիրակոսի Ասատուրյան (1900-1969), Անդրկովկասյան շրջանի Ադրբեջանի և Հայաստանի ԽՍՀ Զինկոմ (1938-1952)։
Վահրամ Ասատուրյան (1876-?), բժիշկ։
Հակոբ Հովհաննեսի Ասատուրյան (1903–2003), բանաստեղծ, արձակագիր, երաժշտագետ։
Պարույր Ասատուրի Ասատուրյան (1882-1936-ից հետո), բանասեր։
Վրթանես Ասատուրյան (1908-2000), գրող, բանասեր։


== Տես նաև ==
Ասատրյան
Աստվածատուրյան


== Ծանոթագրություններ ==
63-րդ հյուսիսային զուգահեռական

63-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 63°-ի անկյուն կազմող կետերից կազմված շրջագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով, և Ասիայով։
Երկրի վրա գտնվող այս լայնության կետերից նայելիս արևը հորիզոնից վերև է գտնվում 20 ժամ 19 րոպե՝ ամառային և 4 ժամ 43 րոպե՝ ձմեռային արևադարձերի ժամանակ։
Հեռավորությունը հյուսիսային բևեռից 3014 կմ է։ 
Երկարությունը 18 242 կմ է, որը կազմում է հասարակածի երկարության 45․5%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
62-րդ հյուսիսային զուգահեռական
64-րդ հյուսիսային զուգահեռական
63-րդ հարավային զուգահեռական


== Ծանոթագրություններ ==
Սյուզաննա Անյելլի

Սյուզաննա Անյելլի (ապրիլի 24, 1922(1922-04-24), Թուրին, Իտալիա - մայիսի 15, 2009(2009-05-15), Հռոմ, Իտալիա), իտալացի քաղաքական գործիչ, Իտալիայի Արտաքին գործերի նախկին նախարար (1995-1996), առաջին կինն այդ պաշտոնում։ Ամուսնու՝ Ուրբանո Ռատացցի ազգանունով, կոմսուհի Ռատացցի, ամուսնալուծվել են 1975 թվականին։


== Կենսագրություն ==
Իտալիայի հանրահայտ Անյելլի դինաստիայի ներկայացուցիչ, որոնք հիմնել են «Fiat» ավտոմոբիլային կոնցեռնը։
1974-1984 թվականներին - Արջենտարիոյի քաղաքապետ
1976 - 1983 թվականներին - Պատգամավորների պալատի անդամ՝ Իտալիայի հանրապետական կուսակցությունից
1979 - 1981 թվականներին - միաժամանակ Եվրախորհրդարանի պատգամավոր
1983 - Սենատի անդամ
1983 - 1991 թվականներին - Արտաքին գործերի նախարարի տեղակալ
1995 - 1996 թվականներին - Իտալիայի Արտաքին գործերի նախարար
1996 թվականից անցել է թոշակի


== Հասարակական գործունեություն ==
Եղել է «Բնության համաշխարհային հիմնադրամի» (WWF) նախագահ, Իտալիայի միակ ներկայացուցիչն էր Մարդու իրավուքնների միջազգային կոմիտեում, այլ կազմակերպությունների անդամ էր։
Մինչև վերջին օրերը գլխավորում էր «Telethon» հասարակական կազմակերպությունը և «Il faro» հիմնադրամը, որոնք բարեգործական և հումանիտար խոշոր նախագծեր էին իրականացնում։
Նա հեղինակեց մի քանի գրքեր, որոնցից ամենահայտնին է «Vestivamo alla marinara» («Մենք հագնված ենք ինչպես նավաստիներ»)։


== Ծանոթագրություններ ==
Բենյովա

Բենյովա (ուկրաիներեն՝ Біньо́ва), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Բենյովա գյուղում բնակվում էր 59 մարդ։ Բնակչության խտությունը կազմում էր 163,93 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոնտևիկո

Պոնտևիկո  (իտալերեն՝ Pontevico) կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 7327 մարդ, խտությունը՝ 223 մարդ/կմ²։ Զբաղեցնում է 29 կմ² տարածք։ Փոստային ինդեքս՝ 25026։ Հեռախոսային կոդ՝ 030։
Բնակավայրի հովանավորն է համարվում է՝ Սան Պարկրիզոն։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Սպիտակափոր մանգաղաթև

Սպիտակափոր մանգաղաթև (լատ.՝ Apus melba), մանգաղաթևների ընտանիքի թռչուն։ Բնադրող-չվող է, քիչ տարածված։


== Արտաքին կառուցվածք ==
Մարմնի երկարությունը 20-22 սմ է, թևերի բացվածքը՝ 54-60 սմ, կենդանի զանգվածը՝ 110 գ։ Մարմինը վերևից, կրծքի շերտը, պոչի ստորին մակերեսը և թևատակը դարչնագույն են։ Կոկորդը և փորը սպիտակ են։ Թռիչքի ընթացքում շատ գեղեցիկ ու գրավիչ է՝ սևի ու սպիտակի համադրությամբ։ Ցերեկը մշտապես անցկացնում է օդում, հանգստանում է ժայռերի ու պատերի վրա։ Երկար թևերն ու կարճ ոտքերը թռչունին խոչընդոտում են գետնից պոկվելուն։ Ենթադրվում է, որ քնում է թռիչքի ընթացքում։


== Կենսակերպ ==
Ձայնը դողդոջուն է, ուժգին, որն աստիճանաբար վերածվում է մարող գվվոցների։ Բնակվում է ուղղաբերձ ժայռերով լեռներում, քարանձավներում և խոր ձորերում։ Սնվում է թռչող անողնաշարավորներով։ Գարնանային վերադարձը՝ ապրիլի 1-ին տասնօրյակին։


== Բնադրում ==

Բնադրումը գաղութային է (մի քանի տասնյակից մինչև մի քանի հարյուր զույգ թռչուն)։ Բնադրագույգերը ձևավորվում են ապրիլի ընթացքում։ Կենսաբանական բոլոր պահանջների (սնում, ծարավի հագեցում, բնի կառուցման համար նյութերի հայթայթում) կատարումը և զուգավորումը տեղի են ունենում թռիչքի ընթացքում։ Բույնը գավաթաձև է՝ թքով կպցրած բույսերից ու փետուրներից։ Բնադրում է ժայռաճեղքերում։ Առաջին ձվերը բներում հայտնվում են հավանաբար ապրիլ-մայիսի սկզբին։ Դնում 130 մմ տրամագծով, սպիտակ 3 ձու։ Թխսակալում է էգը՝ հունիսից հուլիսի 1-ին տասնօրյակը։ Ձագերը հայտնվում են հուլիսի ընթացքում։


== Արտաքին հղումներ ==
Սպիտակափոր մանգաղաթևը Յակոբեան բնապահպանական կենտրոնում
Պլատցովո

Պլատցովո (ռուս.՝ Платцово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յունկլեր

Յունկլեր (իսպ.՝ Yuncler), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է Լա Սագրա շրջանում։ Տարածքը կազմում է 18 կմ2, բնակչությունը՝ 3376 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։
Քաղաքի հովանավորն է հանդիսանում Կարմեն աստվածամայրը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ayuntamiento de Yuncler
Բար Լևի գիծ

Բար Լևի գիծ (եբրայերեն՝ קו בר-לב‎), Վեցօրյա պատերազմի ընթացքում Եգիպտոսի մեջ մտնող Սինայան թերակղզու օկուպացիայից հետո Սուեզի ջրանցքի արևելյան ափի երկայնքով Իսրայելի կողմից կառուցած ամրաշինությունների շղթա։
Կառուցվել է 1968-1969 թվականներին ի պատասխան Ուժասպառության պատերազմի ընթացքում կատարած եգիպտական ռմբակոծությունների։ Գոյություն է ունեցել մինչև 1973 թվականը։ Կառուցման արժեքը կազմել է շուրջ 300 մլն դոլար։ Գծի երկարությունը կազմում էր 160 կմ, իսկ անունը տրվել է Իսրայելի պաշտպանության բանակի գլխավոր շտաբի պետ Հաիմ Բար Լևի պատվին։


== Ծանոթագրություններ ==
Disney XD

Disney XD, ամերիկյան թվային և արբանյակային հեռուստաալիք, որը պատկանում է The Walt Disney ընկերությանը, որը հեռարձակում է հիմնականում մանկական և դեռահասների անիմացիոն հեռուստասերիալներ։ Հեռարձակման ցանցը գործարկվել է 2009 թվականի փետրվարի 13-ին՝ որպես Toon Disney-ի իրավահաջորդ։ Նրա թիրախային լսարանը 7-ից 16 տարեկան տղաներ և աղջիկներ են։ Այն նաև հեռարձակում է որոշ հաղորդումներ դեռահասների համար։
Բացի այդ, ալիքն առաջարկվում է իսպանական աուդիոով, կա՛մ որպես առանձին ալիք, որը վաճառվում է որպես կաբելային և արբանյակային մատակարարների կողմից առաջարկվող իսպանալեզու ցանցային փաթեթի մաս, կա՛մ որպես առանձին աուդիո ուղի՝ համակարգից կախված SAP տարբերակով։ Այս մալուխային ցանցից ստացված ԲՍՀՏ-ն առաջարկվում է նաև մալուխային ցանցի որոշ այլ մատակարարների կողմից, ինչպիսիք են արբանյակային հեռուստատեսության մատակարարները և հեռահաղորդակցության IPTV մատակարարները ABC/Disney ցանցերում, որոնք նախընտրում են 720ա։


== Պատմություն ==
Disney XD-ի գործարկումը տեղի ունեցավ 2009 թվականի փետրվարի 13-ին, ժամը 12:00-ին ՀԱԱԺ, ցուցադրելով «Մենք վերամիավորում ենք մեր խումբը։» դրվագը։ Ֆինիս և Ֆերբ անիմացիոն շարքը։ Ցանցը թողարկեց իր առաջին հեռուստասերիալը՝ Իսկական Ահարոն Սթոունը, նույն օրը երեկոյան 7:00-ին ՀԱԱԺ։ Երկու մասից բաղկացած պրեմիերայի առաջին մասը ցուցադրվել է միաժամանակ Disney XD-ով և Disney Channel-ով։ Ալիքի սկզբնական շարքում ընդգրկված նոր անիմացիոն սերիալներն էին Kid vs. Kat» և «Jimmy Two-Shoes»:
Disney XD-ն թողարկվել է «Toon Disney» հեռուստաալիքի հիման վրա, որը սկսել է հեռարձակվել 1998 թվականի ապրիլի 18-ին, որը 2004 թվականին թողարկել է «Jetix» կոչվող գեղարվեստական ֆիլմերի և անիմացիոն բլոկը։ ԱՄՆ-ից դուրս Jetix հեռուստաալիքները վերագործարկվեցին Disney XD ապրանքանիշի ներքո՝ սկսած 2009 թվականի ապրիլի 1-ին ֆրանսերեն տարբերակով։ Ալիքի ծրագրերից շատերը, մասնավորապես անիմացիոն սերիալները, նախկինում հեռարձակվել են Toon Disney-ով, հիմնականում որպես Jetix ծրագրային բլոկի մի մաս, որը հեռարձակվել է Toon Disney-ով մինչև այդ ալիքի մահը։ Disney XD-ն ունի նույն անունը, ինչ Disney.com-ում չկապված փոքր կայքը և մեդիա նվագարկիչը, որը կանգնած է «Disney Xtreme Digital»-ի հետևում, թեև հայտարարվել է, որ հեռուստաալիքի անվան «XD»-ն իրական նշանակություն չունի։
Առաջին օրիգինալ Disney XD հեռուստաֆիլմը Sky Gliders-ն է, որի պրեմիերան կայացել է 2009 թվականի նոյեմբերի 27-ին։ 2012 թվականի ապրիլի 1-ին Disney XD-ն գործարկեց «Marvel Universe» կոչվող բլոկը՝ 2009 թվականին Disney-ի կողմից Marvel Entertainment-ի գնման արդյունքում։
2016 թվականի նոյեմբերի 17-ին The Walt Disney ընկերությունը հայտարարեց The Pokémon Company-ի հետ գործարքի մասին՝ 20-րդ սեզոնից սկսած Pokémon անիմե շարքը Cartoon Network-ից Disney XD-ում։


== Ծանոթագրություններ ==
Պուստելնիկի (գյուղ, Պոպելնյանսկի շրջան)

Պուստելնիկի (ուկրաիներեն՝ Пустельники), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1470 թվականին։
2001 թվականի տվյալներով Պուստելնիկի գյուղում բնակվում էր 92 մարդ։ Բնակավայրը զբաղեցնում է 0,855 կմ² տարածք։ Բնակչության խտությունը կազմում էր 107,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուիս Բունյուել

Լուիս Բունյուել Պորտոլես (իսպ.՝ Luis Buñuel Portolés, МФА(իսպ.) [ˈlwiz βuˈɲwel], փետրվարի 22, 1900(1900-02-22)[…], Կալանդա, Տերուել, Արագոն, Իսպանիա - հուլիսի 29, 1983(1983-07-29)[…], Մեխիկո, Մեքսիկայի Միացյալ Նահանգներ), իսպանացի կինոռեժիսոր, կինեմատոգրաֆի մեջ սյուրռեալիզմի խոշորագույն ներկայացուցիչներից մեկը։


== Ֆիլմագրություն ==
1929։ Անդալուսի շունը / Un chien andalou
1930։ Ոսկե դար / L'Âge d’or
1932։ Լաս Հուրդես. Հողն առանց հացի / Las Hurdes
1946։ Մեծ կինոնկար / Gran Casino
1949։ Մեծ քեֆչի / El Gran Calavera
1950։ Մոռացվածները / Olvidados (Կաննի փառատոնի մրցանակ, 1951)
1951։ Սուսանա / Susana
1951։ Խաբեության դուստր / La Hija del engaño
1952։ Ռոբինզոն Կռուզո / Las Aventuras de Robinson Crusoe
1952։ Կին առանց սիրո / Una Mujer sin amor
1952։ Սանդուղք դեպի երկինք / Subida al cielo (Կաննի փառատոնի մրցանակ, 1952)
1953։ Նա / El
1953։ Գազանը / El Bruto
1954։ Պատրանքը երթևեկում է տրամվայով / La Ilusión viaja en tranvía
1954։ Կրքի անդունդները (Մոլեգին հողմերի դարավանդ) / Abismos de pasión
1955։ Հանցագործության փորձ / Ensayo de un crimen
1955։ Գետ և մահ / El Río y la muerte
1956։ Դա կոչվում է արշալույս / Cela s’appelle l’aurore
1956։ Մահ այս այգում / La Mort en ce jardin
1958։ Նազարին / Nazarín (Կաննի միջազգայինյ կինոփառատոնի մրցանակ, 1959)
1959։ Էլ Պաոյում մթնոլորտը շիկանում է / La Fièvre monte à El Pao
1960։ Աղջիկը / La Joven
1961։ Վիրիդիանա / Viridiana (Կաննի միջազգային կինոփառատոնի գլխավոր մրցանակ)
1962։ Հրեշտակ-կործանիչ / El Ángel exterminador
1964։ Սպասուհու օրագիրը / Le Journal d’une femme de chambre
1965։ Սիմոն անապատական / Simón del desierto
1966։ Ցերեկային գեղեցկուհի / Belle de jour (Վենետիկի կինոփառատոնի գլխավոր մրցանակ, 1967)
1969։ Ծիր կաթին / La Voie lactée
1970։ Տրիստանա / Tristana
1972։ Բուրժուազիայի համեստ հմայքը / Le Charme discret de la bourgeoisie («Օսկար» մրցանակ, Մելյեսի մրցանակ, 1973)
1974։ Ազատության ուրվականը / Le Fantôme de la liberté
1977։ Ցանկության այս անորոշ առարկան / Cet obscur objet du désir (առաջադրվել է «Օսկար»-ի)


== Ծանոթագրություններ ==
Ջեյմի Դայմոն

Ջեյմս Դայմոն, Ջեյմի Դայմոն (անգլ.՝ Jamie Dimon, James Dimon, մարտի 13, 1956(1956-03-13), Նյու Յորք, Նյու Յորք, ԱՄՆ), ամերիկացի գործարար, ամերիկյան 4 ամենամեծ բանկերից մեկի՝ JPMorgan Chase-ի նախագահը և գործադիր տնօրենը։ Նախկինում եղել է Նյու Յորքի Դաշնային պահուստային բանկի խորհրդի անդամ։ 2006, 2008, 2009 և 2011 թվականներին Թայմ ամսագիրը Դայմոնին դասել է աշխարհի 100 ամենաազդեցիկ մարդկանց շարքում։ 2008-2011 թվականներին համաամերիկյան հարցման արդյունքում Ինստիթյուշնլ ինվեսթոր (անգլ.՝ Institutional Investor) ամսագրի կողմից ճանաչվել է նաև լավագույն գործադիր տնօրեն։
2011 թվականին ճանաչվել է տարվա գործադիր տնօրեն։
2011 թվականին ստացել է 23 մլն ԱՄՆ դոլար աշխատավարձ, ավելին, քան ԱՄՆ որևէ այլ բանկի գործադիր տնօրեն։ 2013 թվականին նրա եկամուտը կազմել է 20 մլն ԱՄՆ դոլար։


== Ծանոթագրություններ ==


== Արտաքին հղումներ ==
Leah Nathans Spiro in New York (հունիսի 23, 1997)։ «Smith Barney's Whiz Kid. Can Jamie Dimon turn Smith Barney into a Wall Street dynamo?»։ Business Week։ Bloomberg L.P.։ Վերցված է օգոստոսի 19, 2015
Սանտ Օլչեզե

Սանտ Օլչեզե  (իտալերեն՝ Sant'Olcese), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 5973 մարդ (2008 թվականի տվյալներով)։ Բնակչության խտությունը՝ 272 մարդ/կմ²։ Տարածքը՝ 22 կմ²։ Փոստային ինդեքս՝ 16010։ Հեռախոսային կոդ՝ +39 010։
Բնակավայրի հովանավորողն է հանդիսանում Սուրբ Սանտ Օլչեզե(Ուրսիչինո)։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 010 7267111
Էլեկտրոնային փոստ՝ settore.amministrativo@comune.santolcese.ge.it
Պաշտոնական կայք՝ http://www.comune.santolcese.ge.it


== Արտաքին հղումներ ==
Պաշտոնական կայք(իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Թոմաս Բարաթ

Թոմաս Բոլլ Բարաթ (նորվ.՝ Thomas Ball Barratt, հուլիսի 22, 1862(1862-07-22), Albaston, Calstock, Քորնուոլ, Կոռնուոլ, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 29, 1940(1940-01-29), Օսլո, Նորվեգիա), նորվեգացի հիսունական առաջնորդ՝ անգլիական ծագմամբ, բողոքական քահանա, քարոզիչ, գրող և երաժիշտ։ Դասական հիսունականության համար Բարաթը համարվում է եվրոպական մայրցամաքում հիսունական շարժման հիմնադիր. Նորվեգիայում և այլ երկրներում հաջողված քարոզչության համար նրան անվանում են «Եվրոպայի առաքյալ»։


== Ստեղծագործություն ==
Թոմաս Բարաթը գրել է ավելի քան հարյուր ավետարանական երգերի խոսքեր։ Իր որոշ երգերի համար ստեղծել է մեղեդիներ։ Բարաթը նաև բավականին թվով բանաստեղծությունններ է թարգմանել նորվեգերեն։ 1911 թվականին Բարաթը հրատարակեց «Մարանաֆա» երգերի ժողովածուն. սա նորվեգական հիսունականների եկեղեցական հիմների առաջին ժողովածուն էր։ Ժողովածուում ներառվեցին Բարաթի կողմից գրված 110 և թարգմանած 130 երգեր։ Այս ժողովածուի երգերը ցայսօր արդիական են նորվեգացիների շրջանում։ Բարաթի հաջողություններից է նաև «Ֆիլադելֆիա» ծխում եկեղեցական երգչախմբի ստեղծումը։


=== Մատենագրություն ===
Իր կյանքի ընթացքում Բարաթը գրել է ավելի քան 300 գիրք, գրքույկ և հոդված։ Նրա ստեղծագործությունները լայնորեն տարածված էին Եվրոպայի հիսունականների շրջանում։ Դրանց մի մասը գրված է նորվեգերեն, մյուս մասը՝ անգլերեն։ Կենդանության օրոք նրա քարոզներն ու հոդվածները թարգմանվել են գերմաներեն, շվեդերեն, ֆիններեն, իսպաներեն և ռուսերեն։


== Ծանոթագրություններ ==


== Գրականություն ==
D. D. Bundy Barratt, Thomas Ball // New International Dictionary of Pentecostal and Charismatic Movements, The / Stanley M. Burgess. — 2-е. — Гранд-Рапидс, Мичиган: Zondervan Publishing House, 2002. — P. 365-366. — 1328 p. — ISBN 0310224810
David Bundy Barratt, Thomas Ball // Biographical Dictionary of Christian Missions / Gerald H. Anderson. — Grand Rapids/Cambridge: William B. Eerdmans Publishing Company, 1999. — P. 44. — 845 p. — ISBN 0802846807
Лестер Самралл Томас Бол Бэррэт. Необычный Божий слуга // Пионеры веры = Pioneers of faith. — МРО БЦХВЕ «Слово жизни», 2009. — С. 27-37. — 240 с. — ISBN 5-94324-037-3


== Տե՛ս նաև ==
Հիսունականներ


== Արտաքին հղումներ ==
Թ. Բ. Բարաթի կողմից հիմնված Korsets Seier ամսագիրը։
(5109) Ռոբերտմիլլեր

(5109) Ռոբերտմիլլեր (անգլ.՝ Robertmiller), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,239735 ա. մ., առավելագույնը մոտենում է 2,0919 ա. մ. հեռավորության վրա և հեռանում 2,3876 ա. մ.։ Արեգակի շուրջ մեկ ամբողջական պտույտ է կատարում 1224,32 երկրային օրվա ընթացքում, իր ուղեծրով շարժվելով միջինում 0,294042 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5109) Ռոբերտմիլլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուտեց (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿրուտեցԿրուտեց (ռուս.՝ Крутец), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուքսմյուլ

Ֆուքսմյուլ (գերմ.՝ Fuchsmühl), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1694 մարդ (ըստ 2010 թվականի դեկտեմբերի 31-ի)։ Տարածքը կազմում է 14,84 կմ2։ Պաշտոնական կոդ՝ 09 3 77 119։


== Ծանոթագրություններ ==


== Արտաքին հղումներ ==
Պաշտոնական կայք
Սևամեջք շնագայլ

Սևամեջք շնագայլ (լատ.՝ Canis mesomelas), Գայլերի (Canis) ցեղի տեսակներից մեկն է։


== Ենթատեսակներ ==
Canis mesomelas achrotes
Canis mesomelas arenarum
Canis mesomelas elgonae
Canis mesomelas schmidti


== Ծանոթագրություններ ==
Ռոզա Փափազյան

Ռոզա Փափազյան (1935, Ալեքսանդրիա, Եգիպտոս), հայ գեղանկարիչ։


== Կենսագրություն ==
1951 թվականին սովորել է նկարիչ Աշոտ Զորյանի մոտ։ Ցուցադրվում է 1955 թվականից։ Ապրում է Կահիրեում։ Աշխատանքներից գտնվում են Հայաստանի ազգային պատկերասրահում։


== Մատենագրություն ==
II eme exposition des peintres armeniens d'Egypte, Le Caire, 1958.


== Ծանոթագրություններ ==
Կիոտո (պրեֆեկտուրա)

Կիոտո (ճապ.՝ 京都府), պրեֆեկտուրա Ճապոնիայում, որը գտնվում է Կինկի տարածաշրջանում Հոնսյու կղզու վրա։
Վարչական կենտրոնը Կիոտո քաղաքն է։
Պրեֆեկտուրայի տարածքը կազմում է 4 612,19 կմ²։ Բնակչությունը, 2014 թվականի մարդահամարի արդյունքներով կազմել է 2 599 313 մարդ, իսկ բնակչության խտությունը 563,57 մարդ/կմ² է։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Գարի Չիվիչյան

Կարեն (Գարի) Չիվիչյան (անգլ.՝ Gary Chivichyan, հուլիսի 17, 1996(1996-07-17), Լոս Անջելես, Կալիֆոռնիա, ԱՄՆ), ամերիկահայ պրոֆեսիոնալ բասկետբոլիստ, պաշտպան։ Վերջին անգամ հանդես է եկել NBA Ջի լիգայի «Ագուա Կալիենտե Կլիպերս» ակումբում։
Համալսարանային առաջնության (NCAA) 1-ին դիվիզիոնում ներկայացրել է Պասիֆիք համալսրանի «Պասիֆիք Թայգերս» ուսանողական թիմը։ Այդահոյի նահանգային համալսարանում ելույթներ ունենալու տարիներին (2015-2019) համարվել է հաստատության պատմության լավագույն հեռահար նետողներից մեկը՝ իրացրած (175) և ընդհանուր կատարած (433) 3-միավորանոց նետումներով և 40,4% նետման արդյունավետությամբ զբաղեցնելով յոթերորդ տեղը։ 2018-19 մրցաշրջանում, 41,1% հեռահար նետումների արդյունավետությամբ իրացրել է 62 երեքմիավորանոց նետում։ Տվյալ մրցաշրջանում Չիվիչյանի միջին ցուցանիշներ կազմել են 41,8% ընդհանուր նետման արդյունավետություն, տուգանային նետումների 70,3% արդյունավետություն, 7,7 միավոր և 1,8 անդրադարձ խաղում։
Չիվիչյանի հայրը` Գոքոր Չիվիչյանը, ձյուդոյի, գրեպլինգի և խառը մենամարտերի (MMA) մարզիչ է, ով մարզել է Ռոնդա Ռոուզիին, Կարո Փարիզյանին, Մանվել Գամբուրյանին և այլոց։
Չիվիչյանը ներկայացնում է նաև Հայաստանի բասկետբոլի ազգային հավաքականը։


== Ծանոթագրություններ ==


== Արտաքին հղումներ ==
Էջը ESPN.com կայքում(անգլ.)
Էջը Սպորտս ռեֆերենս կայքում(անգլ.)
Գրան Պլաս

Գրան Պլաս (ֆր.՝ Grand place, հոլ.՝ Grote markt), պատմական հրապարակ Բրյուսելի կենտրոնում, քաղաքի զբոսաշրջային կարևորագույն վայրերից մեկը։ Այստեղ են տեղավորված երկու հիմնական տեսարժան վայրերը՝ Ռատուշան և Հացի կամ Արքայի տունը (հոլ.՝ Broodhuis, ֆր.՝ Maison du Roi)։ Բրյուսելի շուկայական անսամբլը ընդգրկված է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==
Առևտրական հրապարակը առաջացել է 12-րդ դարում չորացած ճահճուտների տեղում։ 13-րդ դարում կառուցվել է Հացի տունը, որը, ինչպես հետևում է անվանումից, օգտագործվել է հացի պահպանման համար։ Հետագայում այս շինությունը սկսել է կոչվել Արքայի տուն։ Հետաքրքիր է, որ նիդերլանդերեն լեզվում մինչև այժմ էլ օգտագործվում է անվան ավելի հին տարբերակը (Հացի տուն), միևնույն ժամանակ ֆրանսերենով այդ շինությունը կոչվում է «Արքայի տուն»։ 1402-1455 թվականներին կառուցվել է մինչև այժմ պահպանված գոթական ռատուշան։
1695 թվականի օգոստոսի 13-ին սկսվել է ֆրանսիական բանակի կողմից մի քանի օր շարունակված Բրյուսելի գնդակոծումը։ Արդյունքում քաղաքի ամբողջ կենտրոնը ավերվել է։ Շուկայի հրապարակում կանգուն մնաց միայն ռատուշան, և, մասամբ Հացի/Արքայի տունը։
Սակայն պատերազմի ավարտից հետո հրապարակը շատ արագ (ընդամենը 4 տարվա ընթացքում) վերակառուցվել է հարուստ գիլդիաների կողմից։ Գիլդիական տները կառուցվել են Լյուդովիկոս XIV-ի և բարոկկո ոճերով։


== Ծաղկային գորգ ==
Յուրաքանչյուր երկու տարին մեկ, սկսած 1986 թվականից, Գրան Պլասում, օգոստոսի 15-ին, մի քանի օրվա ընթացքում ստեղծվում է հսկայական գորգ ծաղիկներից։ Միլիոնավոր բազմագույն բեգոնիաներ ստեղծում են 24x77 մ պատկեր, ընդհանուր 1800 մ2 մակերեսով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
360°-համայնապատկեր
Հրապարակի մասին
Ինֆորմացիա, վեբ-տեսախցիկ և լուսանկարներ
Ռվել

Ռվել (վրաց.՝ რველი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 820 մետր բարձրության վրա։ Շրջկենտրոն Բորժոմից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 622 մարդ։


== Ծանոթագրություններ ==